Babelscape/SREDFM huggingface dataset:
The Cry of Love

The Cry of Love είναι ο τίτλος του στούντιο άλμπουμ του Τζίμι Χέντριξ που περιέχει ηχογραφήσεις που πραγματοποίησε από το 1968 μέχρι λίγο πριν τον θάνατο του. Ο δίσκος κυκλοφόρησε σε μορφή δίσκου βινυλίου τον Φεβρουάριο του 1971 μέσω της δισκογραφικής εταιρείας "Reprise Records".

Το μεγαλύτερο μέρος των ηχογραφήσεων πραγματοποιήθηκε στα "Electric Lady Studios" της Νέας Υόρκης το 1970, με τον Χέντριξ στην κιθάρα και τα φωνητικά, τον Μπίλι Κοξ στο μπάσο και τον Μιτς Μίτσελ στα τύμπανα. Ο δίσκος περιλαμβάνει μερικές από τις τελευταίες ηχογραφήσεις που έκανε σε στούντιο ο Χέντριξ πριν τον θάνατο του.

Την παραγωγή του άλμπουμ ανέλαβε ο Έντι Κρέιμερ μαζί με τον Μιτς Μίτσελ, ενώ τα πέντε από τα δέκα κομμάτια του δίσκου είχαν ήδη μιξαριστεί από τον ίδιο τον Τζίμι Χέντριξ.

Το "The Cry of Love" ανέβηκε στην δεύτερη θέση των βρετανικών τσαρτ και την τρίτη θέση του Billboard στις Ηνωμένες Πολιτείες, όπου βραβεύθηκε ως πλατινένιο.
Dirty Rotten Imbeciles

Οι Dirty Rotten Imbeciles (επίσης γνωστοί ως D.R.I.) είναι αμερικανικό crossover thrash συγκρότημα το οποίο δημιουργήθηκε στο Χιούστον, το 1982. Το συγκρότημα δεν γνώρισε ποτέ μεγάλη εμπορική επιτυχία με τους επτά δίσκους που κυκλοφόρησε μέχρι το 1995, αλλά αποτελεί έναν από τους πρωτοπόρους του είδους.
Μαρίενπλατς

Η Μαρίενπλατς (γερμ.: "Marienplatz", "Πλατεία της (Παρθένου) Μαρίας") είναι η κεντρική πλατεία του Μονάχου, το κέντρο τόσο της σύγχρονης πόλης όσο και του παλαιότερου, πεζοδρομημένου σήμερα, τμήματός της. Αποτελεί κεντρική πλατεία του Μονάχου από το 1158.

Η Μαρίενπλατς βρίσκεται στην παλιά πόλη και κατά το Μεσαίωνα αποτελούσε αγορά και σημείο διεξαγωγής αγώνων και τουρνουά. Πήρε το όνομά της από μια Στήλη της Παρθένου Μαρίας ("Mariensäule") που ανεγέρθηκε στο κέντρο της το 1638, για να εορταστεί το τέλος της Σουηδικής κατοχής μετά τον Τριακονταετή Πόλεμο. Επάνω στη στήλη βρίσκεται ένα χρυσό άγαλμα της Παναγίας, που την απεικονίζει πάνω σε μια ημισέληνο ως "Βασίλισσα των Ουρανών" και αρχικά βρισκόταν στη Φράουενκιρχε.

Σήμερα στην πλατεία κυριαρχεί το Νέο Δημαρχείο του Μονάχου, κτισμένο στα τέλη του 19ου αιώνα, και το τεράστιο γκλόκενσπιλ στον βόρειο πύργο του, που έλκει χιλιάδες επισκέπτες κάθε χρόνο. Στην ανατολική πλευρά βρίσκεται το Παλαιό Δημαρχείο, γοτθικού ρυθμού. Η πεζοδρομημένη περιοχή μεταξύ της Κάρλσπλατς και της Μαρίενπλατς φιλοξενεί πολυκαταστήματα, εστιατόρια και άλλες επιχειρήσεις και αποτελεί δημοφιλή τουριστική διαδρομή της πόλης. Η πλατεία έχει περίπου 100 μέτρα μήκος και 50 μέτρα πλάτος.
Ιωάννης Πασσάς

Ο Ιωάννης Πασσάς του Δημητρίου (1899-1987) ήταν Έλληνας δημοσιογράφος και διανοητής. Υπήρξε διευθυντής της Εγκυκλοπαιδείας του «Ηλίου».
Practice What You Preach

Practice What You Preach είναι ο τίτλος του τρίτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 4 Αυγούστου του 1989 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Άλεξ Περιάλας στα "Fantasy Studios" της Καλιφόρνια.

Αυτό ήταν το πρώτο άλμπουμ του συγκροτήματος που ανέβηκε στο Top-100 του Billboard στις Ηνωμένες Πολιτείες, φθάνοντας μέχρι το # 77, ενώ στην Μεγάλη Βρετανία σκαρφάλωσε μέχρι το # 40. Μέχρι τον Ιούνιο του 1992, ο δίσκος είχε πουλήσει πάνω 450.000 αντίτυπα παγκοσμίως.

Για το ομώνυμο κομμάτι, όπως και το "The Ballad" γυρίστηκαν βίντεο κλιπ, ανεβάζοντας ακόμη περισσότερο την δημοτικότητα του συγκροτήματος με την προβολή τους από το τηλεοπτικό δίκτυο "MTV".

Για την προώθηση του "Practice What You Preach", οι Testament περιόδευσαν στις Ηνωμένες Πολιτείες τον Οκτώβριο του 1989 μαζί με τους Annihilator και τους Wrathchild America, ενώ συνέχισαν στις αρχές του 1990 στην Ευρώπη. Μετά από μία σύντομη περιοδεία στην Ιαπωνία, πραγματοποίησαν άλλη μία βορειοαμερικανική περιοδεία με τους Savatage, Nuclear Assault, Dark Angel και Dead Horse.
Το ξύλο βγήκε από τον παράδεισο

Το ξύλο βγήκε από τον παράδεισο είναι ελληνική αισθηματική κωμική ταινία του 1959, σε σενάριο και σκηνοθεσία Αλέκου Σακελλάριου και παραγωγή Φίνος Φιλμ. Στην ταινία πρωταγωνιστούν η Αλίκη Βουγιουκλάκη και ο Δημήτρης Παπαμιχαήλ.

Η κλασική αυτή ελληνική ταινία πρόκειται για μια από τις γνωστότερες και επικερδέστερες του Ελληνικού Κινηματογράφου. Ο ρόλος της μαθήτριας, Λίζας Παπασταύρου, εκτόξευσε την Αλίκη Βουγιουκλάκη και την έκανε σταρ. Η ταινία, στο Φεστιβάλ Θεσσαλονίκης το 1960, βραβεύτηκε ως μια από τις καλύτερες ελληνικές ταινίες της πενταετίας 1955-1960.
Alfa Romeo Brera

H Alfa Romeo Brera (εσωτερικός κωδικός Type 939) ήταν ένα μεσαίο σπορ αυτοκίνητο, με σαλόνι διάταξης 2+2, που παρήχθη από την ιταλική αυτοκινητοβιομηχανία Alfa Romeo, από τον Δεκέμβριο του 2005 έως τον Ιούλιο του 2010. Αντικατέστησε την Alfa Romeo GTV και βασίστηκε στο πάτωμα και τα μηχανικά μέρη της πρώτης γενιάς της Alfa Romeo 159, που είχε μπει στην παραγωγή τον Σεπτέμβριο του 2005.
Μάικλ Λάντον

Ο Μάικλ Λάντον ("Michael Landon", 31 Οκτωβρίου 1936 - 1 Ιουλίου 1991) ήταν Αμερικανός ηθοποιός, σκηνοθέτης και παραγωγός. Πρωταγωνίστησε σε πολλές δημοφιλείς σειρές, μεταξύ των οποίων η Μπονάντσα ("Bonanza"), Το Μικρό Σπίτι στο Λιβάδι (""Little House on the Prairie"), "Λεωφόρος για τον Παράδεισο" ("Highway to Heaven"") κ.α. Το πραγματικό του όνομα ήταν Eugene Maurice Orowitz.
Αδελφοί Κατσάμπα

Οι Αδελφοί Κατσάμπα (χαϊδευτικά "Τα Κατσαμπάκια") είναι Έλληνες αυτοδίδακτοι συνθέτες, τραγουδιστές και οργανοπαίκτες, με ειδικότητα την κιθάρα και το μπουζούκι. Αποτελούν συγκρότημα (καλλιτεχνικό δίδυμο) από το 1955 έως και σήμερα. Γεννήθηκαν στο Αγρίνιο, στις 15 Ιουλίου του 1941 ο "Γιάννης Κατσάμπας" και την 1 Ιανουαρίου του 1944 ο "Γιώργος Κατσάμπας". Κυκλοφόρησαν τον πρώτο τους δίσκο στα 1968 για να ακολουθήσουν δεκάδες άλλοι. Αρκετά έργα τους είναι Latin δημιουργίες. Πήραν επίσης μέρος σε πολλές ταινίες του ελληνικού σινεμά με πρώτη την "Αλίκη στο Ναυτικό" αλλά και στην αμερικανική παραγωγή ""Ξεφάντωμα στο Μεξικό" ("Fun in Acapulco"", 1963), με πρωταγωνιστή τον Έλβις Πρίσλεϊ.
Βαλιδέ Τζαμί Μυτιλήνης

Το Βαλιδέ Τζαμί Μυτιλήνης είναι το παλαιότερο οθωμανικό τέμενος στην Μυτιλήνη, Λέσβο. Χρονολογείται από το 1615 και βρίσκεται στην Επάνω Σκάλα, πρώην μουσουλμανική συνοικία της Μυτιλήνης επί Οθωμανικής αυτοκρατορίας. Είναι λιθόκτιστο, μονώροφο με δίρριχτη στέγη. Το μνημείο έχει χαρακτηριστεί ως διατηρητέο από το 1981 αλλά δεν έχει αναστηλωθεί μέχρι σήμερα.
Αθανάσιος Παπαδόπουλος

O Αθανάσιος Παπαδόπουλος (Κυδωνίες, Μικρά Ασία, 1888-Αιγάλεω, 18 Ιουλίου 1964) ήταν μικρασιάτης ελληνικής καταγωγής, ο πρώτος στα χρονικά εκλεγμένος δήμαρχος της πόλης του Αιγάλεω (τότε Κοινότητα "Νέων Κυδωνιών").
Ζήσιμος Λιβανός

Ο Ζήσιμος Λιβανός (1878 - 1955) ήταν Έλληνας νομικός.

Γεννήθηκε στο Βόλο και σπούδασε Νομικά στο Πανεπιστήμιο των Αθηνών.Το 1900 έδωσε εξετάσεις ενώπιον του Αρείου Πάγου και αρίστευσε μαζί με το Γεώργιο Λιβανό. Το 1931 έγινε αρεοπαγίτης και έφτασε στο αξίωμα του προέδρου του Αρείου Πάγου το 1944.
Πλατεία Μιαούλη

Η Πλατεία Μιαούλη είναι η μεγαλύτερη και ιστορικότερη πλατεία της Ερμούπολης και ένα από τα σημαντικότερα αξιοθέατα του νησιού της Σύρου.
Συριακή Αραβική Ομοσπονδία Ποδοσφαίρου

Η Συριακή Αραβική Ομοσπονδία Ποδοσφαίρου (αραβικά: الاتحاد السوري لكرة القدم, αγγλικά: "Syrian Football Association", SFA, FASF) αποτελεί το ανώτατο όργανο διοίκησης του ποδοσφαίρου στη Συρία. Είναι υπεύθυνη για τη διεξαγωγή των εγχώριων ποδοσφαιρικών διοργανώσεων, του πρωταθλήματος και του κυπέλλου. Συντονίζει επίσης τις δραστηριότητες των εθνικών ομάδων ποδοσφαίρου ανδρών, γυναικών και νέων.
Μια Ιταλίδα από την Κυψέλη

Το Μια Ιταλίδα από την Κυψέλη είναι ο τίτλος ελληνικής κινηματογραφικής ταινίας παραγωγής του 1968, από τα στούντιο της Φίνος Φιλμς. Τη σκηνοθεσία και το σενάριο της ταινίας υπογράφει ο Ντίνος Δημόπουλος και είναι διασκευή του ομώνυμου θεατρικού έργου σε αρχικό σενάριο των Βασιλειάδη Πολύβιου και Τσιφόρου Νίκου.
Ιρακινή Ποδοσφαιρική Ομοσπονδία

Η Ιρακινή Ποδοσφαιρική Ομοσπονδία (αραβικά: الاتحاد العراقي لكرة القدم, αγγλικά: "Iraq Football Association") είναι το ανώτατο όργανο διοίκησης του ποδοσφαίρου στο Ιράκ. Είναι υπεύθυνη για τις ιρακινές εθνικές ομάδες ποδοσφαίρου ανδρών, γυναικών και νέων, όπως επίσης και για τη διοργάνωση των πρωταθλημάτων ποδοσφαίρου στο Ιράκ. 

Η Ιρακινή Ποδοσφαιρική Ομοσπονδία ιδρύθηκε το 1948 και είναι μέλος της FIFA από το 1950, της Ασιατικής Συνομοσπονδίας Ποδοσφαίρου (AFC) από το 1970 και της Ποδοσφαιρικής Ομοσπονδίας Δυτικής Ασίας (WAFF), από το 2000. Το Ιράκ, επίσης, αποτελεί μέρος της Ένωσης Αραβικών Ποδοσφαιρικών Ομοσπονδιών (UAFA) από το 1974, στην οποία η ιρακινή ομάδα είναι κοινώς γνωστή ως "Ουσούντ Αλ-Ραφινταίν" (اسود الرافدين), που κυριολεκτικά σημαίνει "Λιοντάρια της Μεσοποταμίας".
Άνω κάτω

Το Άνω κάτω (τίτλος πρωτοτύπου "Sans dessus dessous") είναι ένα περιπετειώδες μυθιστόρημα επιστημονικής φαντασίας του Γάλλου συγγραφέα Ιουλίου Βερν, που εκδόθηκε το 1889 στη σειρά του Βερν «Voyages Extraordinaires» (νο. 34). Αποτελεί κατά μία έννοια συνέχεια των έργων "Από τη Γη στη Σελήνη" και "Γύρω από τη Σελήνη", αλλά πέρα από το ότι πρωταγωνιστούν οι ίδιοι χαρακτήρες από τον «Τηλεβολικό Σύλλογο» της Βαλτιμόρης, η υπόθεση δεν έχει σχέση με τα δύο πρώτα και διαδραματίζεται είκοσι χρόνια αργότερα. Οι τίτλοι με τους οποίους μεταφράσθηκε στην αγγλική είναι "Topsy-Turvy" και "The Purchase of the North Pole" («Η αγορά του Βορείου Πόλου»).
Rock or Bust

Rock or Bust είναι ο τίτλος του 15ου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 2 Δεκεμβρίου 2014 μέσω της δισκογραφικής εταιρείας "Columbia". Στην πατρίδα του συγκροτήματος το άλμπουμ κυκλοφόρησε τέσσερις ημέρες νωρίτερα, στις 28 Νοεμβρίου.

Αυτός είναι ο πρώτος δίσκος του συγκροτήματος χωρίς τον Μάλκολμ Γιανγκ στην σύνθεση του, ο οποίος αποχώρησε για λόγους υγείας και αντικαταστάθηκε από τον ανεψιό του, Στίβι Γιανγκ.

Για την προώθηση του άλμπουμ πραγματοποιήθηκε μία παγκόσμια περιοδεία, στην οποία γιορτάστηκαν τα σαράντα χρόνια από την δημιουργία του συγκροτήματος.

Το πρώτο σινγκλ του ""Rock Or Bust" με τίτλο "Play Ball", κυκλοφόρησε στις 7 Οκτωβρίου, ενώ έχει γίνει γνωστό ότι το ομώνυμο κομμάτι θα αποτελούσε το δεύτερο σινγκλ του δίσκου και κυκλοφόρησε στις 19 Νοεμβρίου.

Το "Rock Or Bust"" ανέβηκε στην τρίτη θέση των καταλόγων επιτυχιών και στις δύο πλευρές του Ατλαντικού.
Balls to the Wall

Balls to the Wall είναι ο τίτλος του πέμπτου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 5 Δεκεμβρίου του 1983 από την "RCA" και την "Lark Records" στην Ευρώπη και ένα μήνα αργότερα από την "Portrait Records" στην Αμερική. Η ηχογράφηση του άλμπουμ πραγματοποιήθηκε το καλοκαίρι του 1983 στα "Dierks Studios" της Κολωνίας.

Αυτός ήταν ο πρώτος δίσκος του συγκροτήματος που κατάφερε να μπει στο Top-100 του Billboard των Ηνωμένων Πολιτειών και το Top-50 στον Καναδά, για να βραβευθεί ως χρυσός και στις δύο χώρες, ενώ ανέβηκε στο Top-10 στην Σουηδία και μπήκε στα τσαρτ της πατρίδας του συγκροτήματος.

Όλες οι συνθέσεις του δίσκου δημιουργήθηκαν από τα μελή του συγκροτήματος, με την σύζυγο του Βολφ Χόφμαν, Γκάμπι (γνωστή με το παρωνύμιο Deaffy), να συνεισφέρει στιχουργικά.

Το "Balls to the Wall" θεωρείται ένα από τα σπουδαιότερα heavy metal άλμπουμ όλων των εποχών, ενώ έλαβε ιδιαίτερα θετικές κριτικές, με το "Allmusic" να του δίνει 4,5 αστέρια με άριστα τα πέντε, το "Sputnik Music" μέσο όρο βαθμολογιών 4,1 / 5 και το "Metal Archives" 91%.
Βασίλης Χριστοδούλου

Ο Βασίλης Χριστοδούλου (Πειραιάς, 1917 – Αθήνα, 8 Σεπτεμβρίου 2010) ήταν Έλληνας αυτοδίδακτος γελοιογράφος, από τους πλέον αναγνωρίσιμους και παραγωγικούς καλλιτέχνες του είδους του. Σύμφωνα με υπολογισμούς δημοσίευσε περισσότερες από 130.000 γελοιογραφίες σε διάφορα έντυπα (κυρίως εφημερίδες και οικογενειακά περιοδικά) από το 1936 έως το τέλος της ζωής του.
Χαράλαμπος Παπανικολάου

Ο Χαράλαμπος Παπανικολάου (γενν. 22 Μαΐου 1969) είναι Έλληνας πρώην κολυμβητής του ΟΣΦΠ, πρωταθλητής Ελλάδας, προπονητής κολύμβησης και πρώην παρουσιαστής. Διακρίθηκε ιδιαίτερα στις πισίνες κατά τη διάρκεια της δεκαετίας του '80, επιτυγχάνοντας πολλές σημαντικές εγχώριες (το 1985 αναδείχθηκε πρώτος Έλληνας αθλητής από τον Π.Σ.Α.Τ.) αλλά και διεθνείς διακρίσεις. Μετά τη λήξη της αθλητικής του σταδιοδρομίας απασχολήθηκε επί μια τριετία (1995-1998) ως συμπαρουσιαστής στην εκπομπή "Μεταξύ μας" του MEGA, μαζί με τη Σοφία Βόσσου και την Έλντα Πανοπούλου. Το όνομα του Χαρ. Παπανικολάου ενεπλάκη σε σκάνδαλο ντόπινγκ (2001) εξαιτίας του οποίου καταδικάσθηκε σε ποινή φυλάκισης λίγων μηνών με αναστολή, λόγω πρότερου έντιμου βίου Πλέον, εργάζεται στον "Αθλητικό & Πολιτιστικό Οργανισμό" του Δήμου Χαλανδρίου. Στην προσωπική του ζωή είναι παντρεμένος με ένα παιδί.
Αναστάσιος Γουλιμής

Ο Αναστάσιος Γουλιμής ήταν πρόκριτος του Μεσολογγίου κατά την Ορλωφική επανάσταση το 1770.

Όταν ξέσπασε η εξέγερση εκείνη, μετά την είδηση ότι Λεγεώνα της Σπάρτης κατέλαβε το κάστρο του Μυστρά, ακολουθώντας τον λόγιο και σχολάρχη Π. Παλαμά που ύψωσε τη σημαία της εξέγερσης μαζί και με τον Α. Καλογεράκη επίσης πρόκριτο δημιούργησαν τοπική κυβέρνηση όπου και υποχρέωσαν τους Τούρκους να παραδώσουν τα όπλα τους και εγκαταλείψουν την πόλη ειρηνικά μαζί με τις οικογένειές τους. Στη συνέχεια διέταξαν την αμυντική οχύρωση της πόλης με τάφρο, ζητώντας παράλληλα από τον Θεόδωρο Ορλώφ ένα ρωσικό πλοίο για την περιφρούρηση του Κορινθιακού κόλπου, αναλαμβάνοντας μάλιστα οι ίδιοι να το εξοπλίσουν με δική τους δαπάνη.
Alfa Romeo 4C

Η Alfa Romeo 4C ήταν ένα διθέσιο κεντρομήχανο πισωκίνητο σπορ αυτοκίνητο, που κατασκευάστηκε από την ιταλική αυτοκινητοβιομηχανία Alfa Romeo, από τον Μάιο του 2013 έως τις αρχές Νοεμβρίου του 2019. Το πλαίσιο του μοντέλου είναι φτιαγμένο από ανθρακονήματα που κατασκευάζονται στις εγκαταστάσεις της Airola της Tecno Tessile Adler srl. Η παραγωγή της 4C γινόταν στο εργοστάσιο της Maserati στη Μόντενα. Βασικό της χαρακτηριστικό, είναι το χαμηλό της βάρος, χάρη στη μαζική χρήση ανθρακονημάτων και άλλων συνθετικών υλικών, στα μόλις 895 κιλά.
Alfa Romeo 4C Spider στο Σαλόνι Αυτοκινήτου της [[Νέα Υόρκη|Νέας Υόρκης]] τον Απρίλιο του 2015.

Το 2014, η Alfa 4C έγινε η πρώτη Alfa Romeo μαζικής παραγωγής που εισήγαγε εκ νέου την μάρκα στις ΗΠΑ για πρώτη φορά μετά το 1995, αν και είναι αξιοσημείωτο ότι στις ΗΠΑ είχαν πωληθεί λίγο προηγουμένως κάποια μοντέλα περιορισμένης παραγωγής, όπως η Alfa Romeo 8C Competizione και η Alfa Romeo 8C Spider, καθώς και ακόμα πιο ειδικές κατασκευές όπως η επετειακή Alfa Romeo TZ3 Stradale της carrozzeria Zagato.
Destroyer of Worlds

Destroyer of Worlds είναι ο τίτλος του δέκατου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 2001 μέσω της δισκογραφικής εταιρείας "Black Mark Records". Η ηχογράφηση του πραγματοποιήθηκε στα "Mimo Sound" της Στοκχόλμης τον Ιούνιο του 2001.

Η μουσική του άλμπουμ αποτελεί συνδυασμό του Viking Metal της περιόδου 1988-1991 (""Blood Fire Death", "Hammerheart", "Twilight of the Gods", "Blood on Ice") και του Thrash Metal της περιόδου 1994-1995 ("Requiem", "Octagon").

Ο τίτλος του δίσκου προήλθε από την φράση "I am become death, destroyer of worlds" που είπε ο Ρόμπερτ Οπενχάιμερ για την ατομική βόμβα και η οποία προερχόταν από το ιερό κείμενο του Ινδουισμού με τίτλο "Μπαγκαβάτ Γκίτα"".
Ντένις Μακουέγκε

Ο Ντένις Μακουέγκε (Denis Mukwege) (γεν. 1955) είναι Κονγκολέζος γυναικολόγος, ο οποίος είναι γνωστός για την προσφορά του στα θύματα βιασμών στην Λαϊκή Δημοκρατία του Κονγκό.

Το 2018 τιμήθηκε με το Νόμπελ Ειρήνης μαζί με τη Νάντια Μουράντ.
Τεάτρο Ρεάλ

Το Τεάτρο Ρεάλ ("Teatro Real", μτφ. Βασιλικό Θέατρο) είναι κτίριο όπερας το οποίο βρίσκεται στη Μαδρίτη, Ισπανία. Άνοιξε τις 19 Νοεμβρίου 1850, έκλεισε το 1925 και ξαναλειτούργησε το 1997, με χωρητικότητα 1.746 θεατών. Σήμερα, η όπερα του Τεάτρο Ρεάλ είναι ένα από τα σημαντικότερα θεάτρα στην Ευρώπη, και στις παραγωγές του συμμετέχουν ηγετικές μορφές στο χώρο του τραγουδιού, διεύθυνσης ορχήστρας, σκηνοθεσίας και χορού. Το θέατρο επίσης προσφέρει ξεναγήσεις σε πολλές γλώσσες στο ωδείο, στη σκηνή, στα εργαστήρια και στις αίθουσες πρόβας.
Ανδρέας Καλογεράκης

Ο Ανδρέας Καλογεράκης ήταν πρόκριτος του Μεσολογγίου κατά την Ορλωφική επανάσταση το 1770

Όταν ξέσπασε η εξέγερση εκείνη, μετά την είδηση ότι Λεγεώνα της Σπάρτης κατέλαβε το κάστρο του Μυστρά, ακολουθώντας τον λόγιο και σχολάρχη Π. Παλαμά που ύψωσε τη σημαία της εξέγερσης μαζί και με τον Α. Γουλιμή επίσης πρόκριτο δημιούργησαν τοπική κυβέρνηση όπου και υποχρέωσαν τους Τούρκους να παραδώσουν τα όπλα τους και να εγκαταλείψουν την πόλη ειρηνικά μαζί με τις οικογένειές τους. Στη συνέχεια διέταξαν την αμυντική οχύρωση της πόλης με τάφρο, ζητώντας παράλληλα από τον Θεόδωρο Ορλώφ ένα ρωσικό πλοίο για την περιφρούρηση του Κορινθιακού κόλπου, αναλαμβάνοντας μάλιστα οι ίδιοι να το εξοπλίσουν με δική τους δαπάνη.
Έκτωρ Νασιώκας

Ο Έκτωρ Νασιώκας του Παναγιώτη (Πετροχώρι Καρδίτσας, 19 Ιανουαρίου 1952) είναι Έλληνας γιατρός, συγγραφέας και πολιτικός ο οποίος είχε εκλεγεί τέσσερις φορές Βουλευτής Λάρισας την περίοδο 2000-2009 και χρημάτισε Υφυπουργός Υγείας και Πρόνοιας από το 2001 έως το 2004. Είναι παντρεμένος με την καθηγήτρια Μαρία Κορλού και πατέρας τριών παιδιών.
UAFA

thumb|150px|Λογότυπο έως το 2017
Η Ένωση Αραβικών Ποδοσφαιρικών Ομοσπονδιών (αραβικά: الاتحاد العربي لكرة القدم, γαλλικά: "Union des Associations de Football Arabe", αγγλικά: "Union of Arab Football Associations") επισήμως με τη συντομογραφία UAFA, αποτελεί ένωση εθνικών ποδοσφαιρικών ομοσπονδιών στην περιοχή του Αραβικού Συνδέσμου.
The Last Command

The Last Command είναι ο τίτλος του δεύτερου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 9 Νοεμβρίου του 1985 μέσω της "Capitol Records". Η ηχογράφηση του πραγματοποιήθηκε στο "Pasha Music House" του Χόλιγουντ με παραγωγό τον Σπένσερ Πρόφερ, γνωστό για τη συνεργασία του με τους Quiet Riot.

Αυτός ήταν ο πρώτος δίσκος του συγκροτήματος που σκαρφάλωσε στο Top-50 στη Μεγάλη Βρετανία και τις Ηνωμένες Πολιτείες, όπου βραβεύθηκε ως χρυσός. Επίσης, το άλμπουμ μπήκε στο Top-20 στη Νορβηγία και τη Σουηδία, ενώ τα σινγκλ ""Blind in Texas" και "Wild Child"" γνώρισαν επιτυχία και τα βίντεο κλιπ τους έλαβαν μεγάλο αριθμό μεταδόσεων από το τηλεοπτικό δίκτυο "MTV".

Στην επανέκδοση του δίσκου το 1998, συμπεριλήφθηκαν επτά επιπλέον κομμάτια, μεταξύ αυτών και η διασκευή του συγκροτήματος στο ""Mississippi Queen" των Mountain, η οποία είχε αρχικά κυκλοφορήσει στο σινγκλ του "Wild Child"".
KAtomic

Το KAtomic είναι ένα εκπαιδευτικό παιχνίδι στο οποίο ο παίκτης καλείται να ξαναδημιουργήσει την δομή ενός εικονικού χημικού στοιχείου του οποίου τα άτομα έχουν διασκορπιστεί στην πίστα. Το μόριο αναπαρίσταται με δισδιάστατα γραφικά. Το KAtomic αποτελεί μέρος του πακέτου λογισμικού του KDE και συγκεκριμένα του πακέτου Kdegames. Είναι ελεύθερο λογισμικό, αδειοδοτημένο με την GNU General Public License (GPL), Version 2.
Οστεολογία

Η Οστεολογία είναι ιδιαίτερος επιστημονικός κλάδος της Ανατομίας και Ανθρωπολογίας που έχει ως κύριο αντικείμενο έρευνας και μελέτης τον οστίτη ιστό, δηλαδή τον σκελετό των έμβιων όντων. Αποτελεί δε βοηθητικό κλάδο, ιδιαίτερης σπουδαιότητας πολλών άλλων επιστημονικών ερευνών όπως της παλαιοντολογίας, αρχαιολογίας, εγκληματολογίας και ιατροδικαστικής κ.ά. ακόμα μέχρι και της πετρολογίας, στην παρουσία και ταυτοποίηση οστέινων δεδομένων. Οι ερευνητές του κλάδου αυτού καλούνται γενικά οστεολόγοι.

Βασικότεροι επιμέρους κλάδοι της οστεολογίας είναι η οστεομετρία, η οστεοσύνθεση και η οστεοσυγκριτική. Η Οστεολογία είναι διάφορη της οστεοπαθητικής.
KDE Wallet Manager

Το KDE Wallet Manager η KWalletManager είναι ένα πρόγραμμα του πακέτου λογισμικού του KDE. Επιτρέπει στους χρήστες να αποθηκεύουν τους κωδικούς τους καθώς και άλλες ευαίσθητες πληροφορίες σε κρυπτογραφημένα αρχεία, που αποκαλούνται "wallets" (=πορτοφόλια). Είναι ελεύθερο λογισμικό, αδειοδοτημένο με την GNU General Public License Version 2.
Ο δεκαπενταετής πλοίαρχος

thumb|right|225px|Η πρώτη σελίδα της αρχικής εικονογραφημένης γαλλικής εκδόσεως
Ο δεκαπενταετής πλοίαρχος (τίτλος πρωτοτύπου "Un capitaine de quinze ans") είναι ένα περιπετειώδες μυθιστόρημα του Γάλλου συγγραφέα Ιουλίου Βερν, που εκδόθηκε το 1878 στη σειρά του Βερν «Voyages Extraordinaires» (νο. 17). Το έργο περιστρέφεται γύρω από τα θέματα της πρώιμης ενηλικιώσεως, της καταδίκης του δουλεμπορίου και της εκδικήσεως.
Άννα Μαντζουράνη

Η Άννα Μαντζουράνη (Αθήνα, 28 Μαΐου 1935 - Αθήνα, 9 Ιανουαρίου 1991) ήταν Ελληνίδα ηθοποιός του θεάτρου και του κινηματογράφου. Είναι γνωστότερη για τις συμμετοχές της στις ταινίες: "Θανάση σφίξε κι άλλο το ζωνάρι", "Μάθε παιδί μου γράμματα" κ.ά.

Έχει κερδίσει το βραβείο Α’ γυναικείου ρόλου στο ΦΕΚΘ το 1981 για το ρόλο της στην ταινία "Μάθε παιδί μου γράμματα".
Περιφερειακή Ενότητα Σποράδων

Η Περιφερειακή Ενότητα Σποράδων είναι υποδιαίρεση της Περιφέρειας Θεσσαλίας η οποία προέκυψε από την κατάτμηση του πρώην Νομού Μαγνησίας. Αποτελείται από τους δήμους Αλοννήσου, Σκιάθου και Σκοπέλου.

Ο συνολικός πληθυσμός της Περιφερειακής Ενότητας ανέρχεται σε 13.798 κατοίκους, με τους 4.883 από αυτούς να κατοικούν στην έδρα της, την κωμόπόλη της Σκιάθου.
Γεώργιος Βουγιουκλάκης

Ο Γεώργιος Βουγιουκλάκης (1903-1956) ήταν Αθηναίος λογοτέχνης, που έζησε το μεγαλύτερο μέρος της ζωής του στο εξωτερικό και απεβίωσε στο Παρίσι.

Ο Γ. Βουγιουκλάκης μετέφρασε στη δημοτική γλώσσα το "Κατά Ιωάννην Ευαγγέλιον" και έγραψε τα παρακάτω 4 μυθιστορήματα:

* "Το φιδίσιο βλέμμα"
* "Η μαντάμ Εύα", εκδ. «Η μεγάλη τέχνη», Αθήνα 1946
* "Οι πουλητές"
* "Ο ξένος"
Πουέρτα δε Αλκαλά

thumb|250px|Η Πουέρτα δε Αλκαλά το βράδυ
Η Πουέρτα δε Αλκαλά ("Puerta de Alcalá", Πύλη της Αλκαλά) είναι νεοκλασσικό μνημείο στην Πλάθα δε λα Ιντεπεντένθια στη Μαδρίτη, Ισπανία. Βρίσκεται κοντά στο κέντρο της πόλης και αρκετά μέτρα μακριά από την κύρια είσοδο του Πάρκο Μπουέν Ρετίρο. Την πλατεία διασχίζει η οδός Αλκαλά, αν και ο δρόμος δεν περνάει μέσα από το μνημείο, και είναι η αρχή των οδών Αλφόνσο ΙΒ΄, Σερράνο και Ολόθαγα. Το όνομα προέρχεται από το παλιό μονοπάτι που ένωνε τη Μαδρίτη με την κοντινή πόλη Αλκαλά ντε Ενάρες.

Η Μαδρίτη στα τέλη του 18ου αιώνα παρέμενε ένα μονότονο χωριό όσον αφορά την εμφάνιση, που περιβαλλόταν από μεσαιωνικά τείχη. Περίπου το έτος 1774, ο βασιλίας Καρόλος Γ΄ ανέθεσε στον Ιταλό αρχιτέκτονα Φραντσέσκο Σαμπατίνι να κατασκευάσει μία μνημειώδη πύλη στα τείχη της πόλης από την οποία θα διερχόταν ένας νέος δρόμος προς την πόλη Αλκαλά, αντικαθιστώντας μια παλιότερη, μικρότερη πύλη, που βρισκόταν δίπλα και χρονολογούταν από τον 14ο αιώνα. Ολοκληρώθηκε το 1778. Από την πύλη εισέρχονταν στη πόλη όσοι προέρχονται από τη Γαλλία, την Αραγονία και την Καταλονία. Σήμερα, η μνημειακή πύλη βρίσκεται κοντά στο Σιντριβάνι της Κύβελης και στο πάρκο Ρετίρο.

Η νεοκλασσική μνημειώδης εμφάνιση της πύλης είναι παρόμοια με αυτή των ρωμαϊκών θριαμβικών αψίδων, και ανεγέρθηκε με το εξωτερικό τμήμα να βλέπει ανατολικά. Η πύλη από τότε έχει αποκατασταθεί πέντε φορές στους παραπάνω από τους δύο αιώνες που στέκεται, η τελευταία στο τέλος του 20ού αιώνα. Είναι πρώτη αψίδα του Θριάμβου που κατασκευάστηκε στην Ευρώπη μετά την πτώση της Ρωμαϊκής Αυτοκρατορίας και προηγήθηκε άλλων όπως η Αψίδα του Θριάμβου και η Πύλη του Βραδεμβούργου.

Το περιβάλλον της πύλης έχει αλλάξει αρκετές φορές από τότε που άρχισε η κατασκευή της. Αρχικά βρισκόταν στα εξωτερικά όρια της Μαδρίτης ενώ σήμερα θεωρείται το τουριστικό κέντρο της πόλης και μοιάζει να βρίσκεται κοντά στο κέντρο της πόλης. Αυτή η αλλαγή οφείλεται στην επέκταση της γειτονιάς Σερράνο και στην επέκταση της οδού Αλκαλά. Τέλος, από το 1976 θεωρείται από το ισπανικό κράτος ιστορικό-πολιτιστικό μνημείο, ενώ στην κατηγορία αυτή ανήκει και η Πλάθα δε λα Ιντεπεντένθια.
Πικρικό οξύ

175px|thumb|right|Ο συντακτικός τύπος του πικρικού οξέος
Πικρικό οξύ είναι η συνηθισμένη ονομασία της οργανικής χημικής ενώσεως 2,4,6-τρινιτροφαινόλης (TNP), με μοριακό τύπο C6H3N3O7. Στις κανονικές συνθήκες είναι ένα υποκίτρινο κρυσταλλικό στερεό. Πρόκειται για μία από τις πλέον όξινες φαινόλες και άλλες ονομασίες του είναι καρβαζωτικό οξύ και πικρονιτρικό οξύ. Το πικρικό οξύ, όπως και άλλες ενώσεις με πολλές νιτρικές ρίζες στο μόριό τους, είναι εκρηκτική ύλη. Η κοινή του ονομασία στα ελληνικά και διεθνώς (π.χ. αγγλ. "picric acid", γερμαν. "Pikrinsäure") προέρχεται από την ελληνική λέξη «πικρός» και οφείλεται στην πικρή του γεύση.

Η κυριότερη χρήση του πικρικού οξέος ήταν ως εκρηκτική ύλη, μέχρι την αντικατάστασή του από άλλα έκρηκτικά. Χρησιμοποιήθηκε επίσης στην ιατρική ως αντισηπτικό και για την περιποίηση εγκαυμάτων. Το οξύ χρησιμοποιείται και σήμερα στην αναλυτική χημεία των μετάλλων και των μεταλλευμάτων.
Souls of Black

Souls of Black είναι ο τίτλος του τέταρτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 24 Σεπτεμβρίου του 1990 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Μάικλ Ρόουζεν στα "Fantasy Studios" της Καλιφόρνια. Σύμφωνα με τον Τσακ Μπίλι, ο συγκεκριμένος δίσκος ολοκληρώθηκε όσο γινόταν πιο γρήγορα για να συμμετάσχει το συγκρότημα στην επερχόμενη περιοδεία.

Για την προώθηση του δίσκου, οι Testament έλαβαν μέρος στην περιοδεία "Clash of the Titans" μαζί με τους Megadeth, Slayer και Suicidal Tendencies, ενώ γυρίστηκαν βίντεο κλιπ για τα τραγούδια ""Souls of Black" και "The Legacy"".

Το άλμπουμ ανέβηκε στο # 35 στην Μεγάλη Βρετανία και το # 73 στα αμερικάνικα τσαρτ. Οι κριτικές που έλαβε ήταν μέτριες προς καλές, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 3,5 / 5 και το "Metal Archives" 83%.
Λίβανος Κορμακίτη

Η Ένωση Κορμακίτη «Ο Λίβανος» (ή ο Λίβανος Κορμακίτη) ήταν κυπριακή ποδοσφαιρική ομάδα με έδρα το μαρωνίτικο χωριό Κορμακίτης της επαρχίας Κερύνειας. Η ομάδα είχε συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου.
Βραβείο Άλμπερτ Αϊνστάιν

Το Βραβείο Άλμπερτ Αϊνστάιν ("Albert Einstein Award") ήταν ένα βραβείο που δημιουργήθηκε για να τιμήσει εξαιρετικά επιτεύγματα στον χώρο της Φυσικής. Δημιουργήθηκε από το Lewis and Rosa Strauss Memorial Fund προς τιμήν των εβδομηκοστών γενεθλίων του Άλμπερτ Αϊνστάιν. Απονεμήθηκε για πρώτη φορά το 1951 και περιλάμβανε ένα χρυσό μετάλλιο που απεικόνιζε τον Αϊνστάιν, δημιούργημα του γλύπτη Gilroy Roberts καθώς και χρηματικό ποσό 15.000 δολαρίων το οποίο αργότερα μειώθηκε στις 5.000. Ο νικητής επιλέγονταν από επιτροπή (αρχικά αποτελούνταν από τους Άλμπερτ Αϊνστάιν, Ρόμπερτ Οπενχάιμερ, Τζον φον Νόιμαν και Hermann Weyl) του Ινστιτούτου Προηγμένων Μελετών (Institute for Advanced Study), που διαχειρίζονταν το βραβείο.

Το βραβείο δεν πρέπει να συγχέεται με άλλα που έχουν ονομασθεί προς τιμήν του Αϊνστάιν, όπως το Albert Einstein World Award of Science, το Μετάλλιο Άλμπερτ Αϊνστάιν και το Βραβείο Hans Albert Einstein. Δημιουργήθηκε πολύ πριν από τα προαναφερθέντα, όταν ο μεγάλος φυσικός ήταν ακόμα εν ζωή. Αποκλήθηκε το "υψηλότερο του είδους του" από τους "The New York Times".
Σιέρα δε Αταπουέρκα

Η Σιέρα δε Αταπουέρκα είναι μια μικρή οροσειρά βόρεια της κοινότητας Ιμπέας δε Χουάρος στην επαρχία Μπούργος της Καστίλης και Λεόν στην Ισπανία. Βρίσκεται ανάμεσα στα Κανταβρικά και τα Ιβηρικά όρη και εκτείνεται από τα βόρεια προς τα νοτιοδυτικά. Χάρη στα εκπληκτικά αρχαιολογικά και παλαιολιθικά ευρήματα που βρέθηκαν εντός της έχει χαρακτηριστεί ως φυσικό καταφύγιο, ως προστατευόμενο πολιτιστικό αγαθό και ως μνημείο παγκόσμιας κληρονομιάς από την UNESCO. Ανάμεσα στα ευρήματα περιλαμβάνονται πολυάριθμα απολιθώματα τα οποία σύμφωνα με τους ερευνητές προέρχονται από τουλάχιστον τρία είδη Homo: "Homo antecessor", "Homo heidelbergensis" και "Homo sapiens".
Λακεδαιμονίων Πολιτεία

Αρχαία Σπαρτιάτισσα παραδίδει την ασπίδα στον γιο της «[[ή ταν ή επί τας|ἢ τὰν ἢ ἐπὶ τᾶς]]». Πίνακας του Jean -Jacques Francois - Le Barbier (1809). Μουσείο Πόρτλαντ.
Η Λακεδαιμονίων Πολιτεία, Λατ. De republica Lacedaemoniorum και στα αγγ. Constitution of the Lacedemonians είναι έργο του Ξενοφώντα που αναφέρεται στη μορφή του πολιτεύματος και τον τρόπο ζωής των Σπαρτατιών, όπως η αγωγή των νέων, τα συσσίτια, η θέση της γυναίκας και των γερόντων, πριν και μετά τον 4ο αιώνα.
Ερμαγόρας της Αμφίπολης

Ο Ερμαγόρας της Αμφίπολης ή Ερμαγόρας ο Αμφιπολίτης ήταν Στωικός φιλόσοφος ο οποίος σύμφωνα με τον Σούδα ήταν μαθητής του Περσαίου (του σκλάβου και αργότερα απελεύθερου του Ζήνωνα του στωικού) και έγραψε διάφορους διαλόγους:
*"Μισοκύων"
*"Περί ατυχημάτων" (ένα βιβλίο)
*"Έκχυτον" (δηλαδή ωοσκοπία)
*"Περί σοφιστείας προς τους Ακαδημαϊκούς"
Δεν σώζεται κανένα από τα έργα του.
Κωνσταντίνος Γαλής

Ο Κωνσταντίνος Γαλής ήταν Έλληνας αγωνιστής - οπλαρχηγός στην Ελληνική Επανάσταση του 1821. Καταγόταν από τον Φουρνά των Αγράφων. Ήταν αδελφός των επίσης οπλαρχηγών Γεωργίου Γαλή και Ιωάννη Γαλή

Διακρίθηκε δε σε όλη τη διάρκεια του Αγώνα του 1821. Μετά την ανακήρυξη του Βασιλείου της Ελλάδος, τιμήθηκε από τον Βασιλέα Όθωνα όπου και αποκαταστάθηκε γενόμενος αξιωματικός στη βασιλική φάλαγγα λαμβάνοντας κάποια μηνιαία χορηγία.
Ιωάννης Γαλής

Ο Ιωάννης Γαλής ήταν Έλληνας αγωνιστής οπλαρχηγός στην Ελληνική Επανάσταση του 1821. Καταγόταν από τον Φουρνά των Αγράφων. Ήταν αδελφός των επίσης οπλαρχηγών Γεωργίου Γαλή και Κωνσταντίνου Γαλή

Διακρίθηκε δε σε όλη τη διάρκεια του Αγώνα του 1821. Μετά την ανακήρυξη του Βασιλείου της Ελλάδος, τιμήθηκε από τον Βασιλέα Όθωνα όπου και αποκαταστάθηκε γενόμενος αξιωματικός στη βασιλική φάλαγγα λαμβάνοντας κάποια μηνιαία χορηγία.
Μίρο Τσεράρ

Ο Μίροσλαβ Τσεράρ ο Νεότερος, γνωστός ως Μίρο Τσεράρ ("Miroslav Cerar", 25 Αυγούστου 1963-) είναι Σλοβένος δικηγόρος, πολιτικός και πρωθυπουργός της χώρας από τις 18 Σεπτεμβρίου 2014 ως την παραίτησή του, στις 14 Μαρτίου 2018.

Ο Τσεράρ είναι γιος του πρώην Ολυμπιονίκη της ενόργανης γυμναστικής Μίροσλαβ Τσεράρ του Πρεσβύτερου και της πρώην υπουργού Δικαιοσύνης και εισαγγελέα Ζντένκα Τσεράρ.

Ο Τσεράρ ήταν καθηγητής στη Νομική Σχολή του Πανεπιστημίου της Λιουμπλιάνας και νομικός σύμβουλος της Εθνοσυνέλευσης της Σλοβενίας.

Μετά την παραίτηση της Αλένκα Μπράτουσεκ από την πρωθυπουργία της Σλοβενίας τον Μάιο, ο Τσεράρ ανακοίνωσε την κάθοδό του στην πολιτική. Στις 2 Ιουνίου 2014 ανακοινώθηκε η ίδρυση του Κόμματος του Μίρο Τσεράρ, το οποίο συμμετείχε στις εκλογές του 2014 και κέρδισε το 34,49% των ψήφων και 36 από τις συνολικά 90 έδρες της Εθνοσυνέλευσης της Σλοβενίας, περισσότερες από κάθε άλλο κόμμα. Ο ίδιος ορκίστηκε ως πρωθυπουργός στις 18 Σεπτεμβρίου 2014 με την στήριξη του Κόμματος του Μίρο Τσεράρ, του Δημοκρατικού Κόμματος Συνταξιούχων της Σλοβενίας και των Σοσιαλδημοκρατών.

Στις 14 Μαρτίου 2018 ο Τσεράρ παραιτήθηκε από την πρωθυπουργία, επειδή ακυρώθηκε από το Ανώτατο Δικαστήριο το αποτέλεσμα του δημοψηφίσματος που έγινε τον Σεπτέμβριο του 2017 και με το οποίο εγκρίθηκε η κατασκευή σιδηροδρομικού έργου.

Τον Σεπτέμβριο του 2018 ανέλαβε υπουργός Εξωτερικών.
Ηλίας Γαλιώτος

Ο Ηλίας Γαλιώτος ήταν Έλληνας αγωνιστής οπλαρχηγός στην Ελληνική Επανάσταση του 1821. Ήταν αδελφός των επίσης οπλαρχηγών Παναγιώτη και Αδριανού Γαλιώτου.

Κατά την εισβολή του Ιμπραήμ Πασά μαζί με τα αδέλφια του συγκρότησαν ενιαίο αμυντικό σώμα του οποίου και ηγούνταν.
Γεώργιος Γαλής

Με το όνομα Γεώργιος Γαλής φέρονται δύο Έλληνες αγωνιστές οπλαρχηγοί στην Ελληνική Επανάσταση του 1821 οι:

# Γεώργιος Γαλής που καταγόταν από το Βαλτέτσι Αρκαδίας ο οποίος και διακρίθηκε στην ομώνυμη μάχη.
# Γεώργιος Γαλής που καταγόταν από τον Φουρνά των Αγράφων ο οποίος και είχε διακριθεί ως οπλαρχηγός και ως πληρεξούσιος. Αδελφοί αυτού ήταν οι επίσης οπλαρχηγοί Ιωάννης και Κωνσταντίνος Γαλής που διέπρεψαν σε όλη τη διάρκεια της επανάστασης. Πέθανε στη διάρκεια του Αγώνα, το 1823.
Παναγιώτης Γαλιώτος

Ο Παναγιώτης Γαλιώτος ήταν Έλληνας αγωνιστής οπλαρχηγός στην Ελληνική Επανάσταση του 1821. Ήταν αδελφός των επίσης οπλαρχηγών Αδριανού και Ηλία Γαλιώτου.

Ως οπλαρχηγός αγωνίσθηκε υπό το Σ. Πανά και τον Γενναίο Κολοκοτρώνη. Κατά την εισβολή του Ιμπραήμ Πασά μαζί με τα αδέλφια του συγκρότησαν ενιαίο αμυντικό σώμα του οποίου και ηγούνταν.
Ανατολικός Χριστιανισμός

Ο Ανατολικός Χριστιανισμός περιλαμβάνει τις Χριστιανικές παραδόσεις και εκκλησίες που αναπτύχθηκαν στα Βαλκάνια, την Ανατολική Ευρώπη, την Μικρά Ασία, την Μέση Ανατολή, την Αφρική, την Ινδία, και μέρη της Άπω Ανατολής μέσα σε αρκετούς αιώνες θρησκευτικής εξέλιξης.

Ο όρος γενικά χρησιμοποιείται στον Δυτικό Χριστιανισμό για να περιγράψει όλες τις Χριστιανικές παραδόσεις που δεν αναπτύχθηκαν στη Δυτική Ευρώπη. Ούτως, ο όρος δεν περιγράφει κάποια μοναδική κοινότητα ή κοινή θρησκευτική παράδοση, και ουσιαστικά μερικές "Ανατολικές" Εκκλησίες έχουν περισσότερα κοινά ιστορικά και θεολογικά στοιχεία με τον "Δυτικό" Χριστιανισμό από ότι μεταξύ τους. Οι διάφορες "Ανατολικές" Εκκλησίες δεν αναφέρονται στον εαυτό τους κανονικά ως "Ανατολικές", με εξαίρεση την Εκκλησία της Ανατολής.

Οι όροι "Ανατολικός" και "Δυτικός" από αυτή την όψη προέκυψαν από διαιρέσεις στην Εκκλησία που αντικατόπτριζαν την πολιτισμική διάσπαση μεταξύ της Ελληνιστικής ανατολής και της λατινική δύση και την πολιτική διαίρεση μεταξύ της αδύναμης Δυτικής και της ισχυρής Ανατολικής Ρωμαϊκής Αυτοκρατορίας. Επειδή η πιο δυνατή Εκκλησία στην Ανατολή ήταν αυτή που έγινε γνωστή ως Ανατολική Ορθόδοξη Εκκλησία, ο όρος "Ορθόδοξη" συχνά χρησιμοποιείται με μια σημασία χαλαρή όσο και ο όρος "Ανατολικός", αν και αυστηρά μιλώντας περισσότερες Εκκλησίες θεωρούν τον εαυτό τους μέρος μας Ορθόδοξης και Καθολικής κοινότητας.
Αλκάθαρ της Σεγόβια

To Αλκάθαρ της Σεγόβια ("Alcázar de Segovia") είναι κάστρο το οποίο βρίσκεται στην παλαιά πόλη της Σεγόβια, Ισπανία. Υψώνεται πάνω σε ένα απόκρημνο βράχο πάνω από τη συμβολή δύο ποταμών που πηγάζουν στα Σιέρρα Γουαδαρράμα. Είναι ένα από τα πιο χαρακτηριστικά κάστρα-παλάτια στην Ισπανία εξαιτίας του σχήματός του, το οποίο μοιάζει με την πλώρη ενός πλοίου. Το Αλκάθαρ αρχικά κατασκευάστηκε τον 12ο αιώνα ως οχυρό, αλλά έκτοτε μετατράπηκε σε βασιλικό ανάκτορο, φυλακή, κολλέγιο βασιλικού πυροβολικού και στρατιωτική ακαδημία. Σήμερα χρησιμοποιείται ως μουσείο και κτίριο φύλαξης στρατιωτικών αρχείων.
Μάσα Ρασπούτινα

Η Μάσα Ρασπούτινα (πραγματικό όνομα Άλλα Αγκέεβα, Ρωσικά: Маша Распутина), είναι Ρωσίδα τραγουδίστρια και ηθοποιός.
Σαρλ Μισέλ

Ο Σαρλ Μισέλ (γαλλ. "Charles Michel") είναι Βέλγος πολιτικός και Πρόεδρος του Ευρωπαϊκού Συμβουλίου. Διατέλεσε πρωθυπουργός του Βελγίου από τις 11 Οκτωβρίου 2014 έως τις 27 Οκτωβρίου 2019. Είναι γιος του πολιτικού Λουί Μισέλ. Ο Σαρλ Μισέλ είναι, επίσης, ηγέτης του γαλλόφωνου φιλελεύθερου κόμματος Μεταρρυθμιστικό Κίνημα από τις 14 Φεβρουαρίου 2011.
Skyclad

Οι Skyclad είναι βρετανικό folk metal συγκρότημα, το οποίο δημιουργήθηκε στο Νιούκασλ της Αγγλίας το 1990, μετά την αποχώρηση του τραγουδιστή Μάρτιν Γουοκίερ από το thrash metal συγκρότημα των Sabbat. Η μουσική του συγκροτήματος βασίζεται στο παραδοσιακό heavy metal με την προσθήκη βιολιού και παγανιστική στιχουργική.
Καθεδρικός της Σεγόβια

thumb|250px|Άποψη του ναού
thumb|right|250px|Άποψη της πρόσοψης.
thumb|250px|Ο καθεδρικός ναός του βράδυ.
Ο Καθεδρικός ναός της Σεγόβια είναι ρωμαιοκαθολικός καθεδρικός ναός στη Σεγόβια, Ισπανία. Βρίσκεται στην κεντρική πλατεία της πόλης, την Πλάθα Μαγιόρ, και είναι αφιερωμένος στην Παρθένο Μαρία. Ο Καθεδρικός της Σεγόβια είναι ένας από τους τελευταίους γοτθικούς ναούς που κατασκευάστηκαν στην Ευρώπη και στην Ισπανία. Κατασκευάστηκε στα μέσα του 16ου αιώνα, όταν στο μεγαλύτερο μέρος της Ευρώπης, η αναγεννησιακή αρχιτεκτονική ήταν το νέο σημείο αναφοράς.
Δημήτριος Πασχάλης

Ο Δημήτριος Πασχάλης (Άνδρος 1864 - 1944) ήταν Έλληνας ιστοριογράφος και Αντεπιστέλλον μέλος της Ακαδημίας Αθηνών.

Σπούδασε στη Νομική Σχολή, του πανεπιστημίου Αθηνών και έπειτα ασχολήθηκε με αρχαιολογικές και ιστορικές μελέτες. Κατόπιν, και με δικά του έξοδα, ίδρυσε το Αρχαιολογικό Μουσείο της Άνδρου, το οποίο συγκέντρωσε τις αρχαιότητες που βρέθηκαν στο νησί. Επίσης διατέλεσε νομάρχης, σε διάφορους νομούς, για μια εικοσαετία (μέχρι το 1924).

Έγραψε πολλά έργα, μεταξύ άλλων και σημαντικότερων είναι τα εξής: "Ανδριών αποικίαι" (1898), "Άνδρου ανέκδοτοι επιγραφαί" (1899), "Εποικισμός εν Άνδρω Πελοποννήσιων κατά το 18ο αιώνα" (1924), "Ιστορία της νήσου Άνδρου" (1925 και 1927, 2 τόμοι), "Λαογραφία της νήσου Άνδρου" (1926), "Θεόφιλος Καΐρης" (1928), "Ανδριακά σύμμεικτα" (1928), "Ευανθία Καΐρη" (1928) κ.ά.
Πλατεία του Αγίου Πέτρου

thumb|upright=1.35|Η Πλατεία του Αγίου Πέτρου στο Βατικανό
Η Πλατεία του Αγίου Πέτρου (ιταλ. "Piazza San Pietro", λατιν. "Forum Sancti Petri") είναι μία μεγάλη πλατεία που βρίσκεται ακριβώς μπροστά από τον επιβλητικό ομώνυμο ναό, τη Βασιλική του Αγίου Πέτρου στο Βατικανό, το ανεξάρτητο παπικό κράτος μέσα στην πόλη της Ρώμης.

Στο κέντρο της πλατείας βρίσκεται ένας αιγυπτιακός οβελίσκος που υψώθηκε στη σημερινή του θέση το 1586. Ο Ιταλός αρχιτέκτονας και γλύπτης Τζιαν Λορέντσο Μπερνίνι σχεδίασε την πλατεία σχεδόν εκατό χρόνια αργότερα, μαζί με τις πλατιές κιονοστοιχίες που πλαισιώνουν την πλατεία και αποτελούνται από συνολικά 284 κίονες τοσκανικού ρυθμού (Ρόμπερτ Φυρνώ - Τζόρνταν, "Ιστορία της Αρχιτεκτονικής", σ. 266) και ύψους 15 μέτρων, σε τετραπλή σειρά, οι οποίες αγκαλιάζουν τους επισκέπτες συμβολίζοντας τις αγκάλες της Μητέρας Εκκλησίας. Υπάρχει επίσης ένα γρανιτένιο σιντριβάνι του Μπερνίνι, εργο του 1675, και συμμετρικά ως προς αυτό ένα άλλο συντριβάνι, σχεδιασμένο από τον Κάρλο Μαντέρνο το 1613. Στην πλατεία εγκαταστάθηκε το 2019 το γλυπτό Angels Unawares, αφιερωμένο στους ανά τον κόσμο μετανάστες και πρόσφυγες, με πρωτοβουλία του Πάπα Φραγκίσκου.

Η Πλατεία του Αγίου Πέτρου έχει μέγιστο πλάτος 240 μέτρων, ενώ το μέγιστο μήκος της φτάνει τα 340 μέτρα.
Βιέκοσλαβ Μπεβάντα

Ο Βιέκοσλαβ Μπεβάντα (γεννημένος στις 13 Μαΐου 1956) είναι ένας ΒόσνιοΚροάτης πολιτικός και υπηρέτησε ως Πρωθυπουργός της Βοσνίας και Ερζεγοβίνης από το 2012 ως το 2015. Είναι μέλος της Κροατικής Δημοκρατικής Ένωσης της Βοσνίας και Ερζεγοβίνης.
Περπερικόν

Η παλαιά θρακική πόλη του Περπερικόν () βρίσκεται στην ανατολική Ροδόπη, σε απόσταση 15 χμ βορειοανατολικά της σημερινής πόλης της Καρτζαλί στην Βουλγαρία, πάνω σε έναν βραχώδη λόφο ύψους 470 μέτρων, ο οποίος θεωρείται ότι είχε χαρακτήρα ιερό. Το χωριό του Γκόρνα Κρεπόστ («Άνω Φρούριο») βρίσκεται στους πρόποδες του λόφου, ενώ ο χρυσοφόρος ποταμός Περπέρεσκα κυλά πλησίον αυτού. Το Περπερικόν είναι το μεγαλύτερο μεγαλιθικό σύμπλεγμα των Βαλκανίων.

Πιστεύεται ότι ο περίφημος Ναός του Διονύσου βρίσκεται σε αυτή την τοποθεσία. Ένα κέντρο υποδοχής επισκεπτών βρίσκεται υπό κατασκευή με συνολικό προϋπολογισμό 2,4 εκατομμυρίων ευρώ, τα οποία χρηματοδοτούνται από την ΕΕ.
Ποταμός Ντεσαγουαδέρο

Ο Ποταμός Ντεσαγουαδέρο (ισπανικά: "Río Desaguadero", : [ˈri.o ðesaɣwaˈðeɾo]) είναι το γενικό όνομα ενός ποταμού στη δυτική Αργεντινή που λαμβάνει διαφορετικά ονόματα στην πορεία του 1.515 χιλιομέτρων, με το σημαντικότερο τμήμα του που ονομάζεται κυρίως Ντεσαγουαδέρο.

Ο ποταμός σηματοδότησε το παραδοσιακό σύνορο μεταξύ των Αντιβασιλείων του Μπουένος Άιρες και του Περού.

thumb|300px|Χάρτης των λεκανών απορροής του ποταμού Κολοράδο (στο πορτοκαλί) και του Ποταμού Ντεσαγουαδέρο (στο κίτρινο)
Η πηγή του βρίσκεται στις Άνδεις, στα 5.500 μέτρα υψόμετρο, στη νότια κλίση του βουνού Σέρρο Μπονέτε, στο βόρειο της επαρχίας Λα Ριόχα, κοντά στο όριο με την επαρχία Καταμάρκα.

Στην Λα Ριόχα ο ποταμός ονομάζεται, σε τάξη, "Ρίο δε Όρο", "Ρίο Μπονέτε" και "Χαγουέ", αν και είναι κυρίως γνωστός ως "Βιντσίνα" ή "Μπερμέχο", δημιουργώντας μερικές φορές σύγχυση με τον ποταμό Μπερμέχο που βρίσκεται βορειότερα.

Ο ποταμός συνεχίζει νότια-νοτιοανατολικά για να διασχίζει τα ανατολικά της επαρχίας του Σαν Χουάν, όπου λαμβάνει τα νερά των παραπόταμων Ποταμός Χάτσαλ και Ποταμός Σαν Χουάν.

Ο Ντεσαγουαδέρο γίνεται το φυσικό όριο μεταξύ των επαρχιών της επαρχία Μεντόσα και του Σαν Λουίς.

Ο Ντεσαγουαδέρο εισέρχεται στην επαρχία επαρχία Λα Πάμπα και λαμβάνει το όνομα του "Τσαδιλεουβού" ή "Τσαδιλέο", λέξεις στη Μαπούτσε γλώσσα που σημαίνουν «Αλμυρός Ποταμός» ("Río Salado"), άλλο από τα ονόματα που λαμβάνει.

Κατόπιν αποκτά άλλο όνομα - "Κουρακό" ("Πέτρινο Νερό"), τελειώνοντας στον ποταμό Κολοράδο.
Πιερ Βερόν

:* "Για τον ομώνυμο Γάλλο αστρονόμο, δείτε Πιερ Αντουάν Βερόν."


Ο Πιερ Βερόν ("Pierre Véron", 1833 – 2 Νοεμβρίου 1900) ήταν Γάλλος συγγραφέας, δημοσιογράφος και λιμπρετίστας. Γεννήθηκε και πέθανε στο Παρίσι.

Το 1854 ο Βερόν δημοσίευσε το πρώτο του βιβλίο, μία ποιητική συλλογή. Στη συνέχεια υπήρξε συνεργάτης και συντάκτης σε πολλά σημαντικά περιοδικά της εποχής του. Διετέλεσε αρχισυντάκτης στα έντυπα "Le Charivari" και "Journal Amusant". Συνέγραψε πολυάριθμα βιβλία που χρονικογραφούν και συχνά σατιρίζουν τα κοινωνικά ήθη της παριζιάνικης ζωής της εποχής. Για πολλά χρόνια το σπίτι του στη Rue de Rivoli ήταν τόπος συναναστροφής λογοτεχνών, καλλιτεχνών, αλλά και πολιτικών

Ο Πιερ Βερόν σε σκίτσο του [[Αντρέ Ζιλ]] με αυτόγραφο σχόλιο του Βερόν: «Βρίσκω το πρωτότυπο πολύ πιο ωραίο.»

Ο Βερόν ασχολήθηκε με έντονο ενδιαφέρον με το θέατρο, τόσο ως κριτικός, όσο και ως θεατρικός συγγραφέας. Συνέγραψε το λιμπρέτο για τρία έργα του Ρομπέρ Πλανκέτ, ενώ μαζί με τον Εντμόν Γκοντινέ έγραψαν πολλά θεατρικά έργα, με κυριότερο το "Les Affolés", μία τετράπρακτη κωμωδία που έκανε την πρεμιέρα της στο Théâtre du Vaudeville το 1883.

Ο τάφος του Πιερ Βερόν βρίσκεται στο Κοιμητήριο του Μονπαρνάς και φέρει ορειχάλκινη προτομή, έργο του γλύπτη Ζαν Γκωτερέν.
Μαρκιανή Βιβλιοθήκη

Η Μαρκιανή Βιβλιοθήκη της Βενετίας ("Biblioteca nazionale Marciana"), που οφείλει το όνομα της στον προστάτη άγιο της πόλης Μάρκο, θεωρείται μια από τις μεγαλύτερες δημόσιες βιβλιοθήκες της Ιταλίας και είναι περίφημη για την συλλογή ελληνικών και λατινικών χειρογράφων που κατέχει. Βρίσκεται εγκατεστημένη σε ένα από τα ομορφότερα αναγεννησιακά κτήρια της πλατείας Αγίου Μάρκου.
Κώδικας Venetus A

Ο Κώδικας Venetus A, γνωστός επίσης και ως "Marcianus Graecus 454", που βρίσκεται σήμερα στην κατοχή της Μαρκιανής Βιβλιοθήκης της Βενετίας είναι το αρχαιότερο και αρτιότερο διασωθέν αντίγραφο της Ιλιάδας. 
Αντιγράφηκε τον 10ο μ.Χ. αιώνα, πιθανόν από τον γνωστό και από άλλα χειρόγραφα της ίδιας εποχής "μοναχό Εφραίμ". Τον 15ο αιώνα βρισκόταν στην κατοχή του Καρδιναλίου Βησσαρίωνος, ο οποίος το 1468 το πρόσφερε μαζί με τα άλλα χειρόγραφα της πλούσιας βιβλιοθήκης του στην πόλη της Βενετίας. Η δωρεά αυτή του Βησσαρίωνος αποτέλεσε τον αρχικό πυρήνα της μετέπειτα ιδρυθείσας Μαρκιανής Βιβλιοθήκης.

Στον Venetus A, εκτός από το αρχαίο κείμενο της "Ιλιάδος", συμπεριλαμβάνονται εκτεταμένες συλλογές σχολίων και σημειώσεων αλεξανδρινών λογίων, καθώς και αποσπάσματα από την Χρηστομάθεια του Πρόκλου στα οποία διασώζονται σύντομες περιλήψεις χαμένων ποιημάτων του Τρωικού κύκλου.

Τον Venetus A "ανακαλύψε" στην Μαρκιανή Βιβλιοθήκη ο Γάλλος φιλόλογος Ζαν-Μπατίστ ντε Βιλουαζόν και τον εξέδωσε το 1788 στην Βενετία. Στην περίφημη αυτή έκδοση βασίζονται έκτοτε όλες οι μεταγενέστερες εκδόσεις της Ιλιάδος.

Τα τελευταία χρόνια το Κέντρο Ελληνικών Σπουδών του Πανεπιστημίου του Χάρβαρντ σε συνεργασία με την Μαρκιανή βιβλιοθήκη φωτοτύπησε με τα σύγχρονα μέσα που διαθέτει ολόκληρο των κώδικα Venetus A, με στόχο να τον καταστήσει διαδικτυακά προσβάσιμο.
Inside the Electric Circus

Inside the Electric Circus είναι ο τίτλος του τρίτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 8 Νοεμβρίου του 1986 μέσω της "Capitol Records". 

Τα τραγούδια ""I Don't Need No Doctor" και "95-Nasty"" αποτέλεσαν τα δύο σινγκλ του δίσκου, με το πρώτο να ανεβαίνει στο # 31 στην Μεγάλη Βρετανία, ωθούμενο από την προβολή του βίντεο κλιπ του, στο τηλεοπτικό δίκτυο "MTV". Το άλμπουμ έφθασε ως το # 60 του Billboard και παρέμεινε στους καταλόγους επιτυχιών για 19 εβδομάδες.

Αυτός ήταν ο πρώτος δίσκος του συγκροτήματος για τον οποίο ο Μπλάκι Λόουλες έπαιζε κιθάρα και όχι μπάσο, το οποίο ανέλαβε ο Τζόνι Ροντ, παραμένοντας στο συγκρότημα μέχρι και την κυκλοφορία του "The Headless Children" το 1989.
Nordland I

Nordland I είναι ο τίτλος του ενδέκατου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε το Νοέμβριο του 2002 μέσω της δισκογραφικής εταιρείας "Black Mark Records". Η ηχογράφηση του πραγματοποιήθηκε στα "Mimo Sound" της Στοκχόλμης από τον Ιούλιο μέχρι τον Σεπτέμβριο του 2002.

Το άλμπουμ αυτό αποτελεί το πρώτο μέρος μιας ανολοκλήρωτης τετραλογίας, αφού ο Quorthon πέθανε το 2004 έχοντας ηχογραφήσει μόνο τα ""Nordland I" και "Nordland II"". Σηματοδότησε την επιστροφή των Bathory στον επικό ήχο του Viking Metal, μετά τον πειραματισμό του Quorthon με το thrash metal. Το εξώφυλλο του δίσκου είναι δημιουργία του Κρίστιαν Βόχλιν.

Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "The Metal Observer" 9 / 10, το "Metal Storm" 8,5 / 10 και το "Ultimate Guitar" 7,8 / 10.
Γιώργος Παυλίδης

Ο Γιώργος Παυλίδης (1956 - 20 Οκτωβρίου 2016) ήταν Έλληνας δικηγόρος και πολιτικός.
Νομισματική Ιστορία των Ηνωμένων Πολιτειών

Η «Νομισματική Ιστορία των Ηνωμένων Πολιτειών, 1867-1960» είναι βιβλίο που γράφτηκε το 1963 από τον νομπελίστα οικονομολόγο Μίλτον Φρίντμαν και την Άννα Σβαρτς. Χρησιμοποιεί ιστορικές χρονικές σειρές και οικονομική ανάλυση για να υποστηρίξει την νέα για εκείνη την εποχή πρόταση ότι αλλαγές στη νομισματική πολιτική (μεταβολές στο ρυθμό αύξησης της προσφοράς χρήματος), επηρέασαν βαθιά την αμερικανική οικονομία, ιδίως τη συμπεριφορά των οικονομικών διακυμάνσεων. Οι οικονομικοί ιστορικοί το θεωρούν ως ένα από τα πιο σημαντικά οικονομικά βιβλία του αιώνα.
Newsweek

Το Newsweek είναι ένα εβδομαδιαίο αμερικανικό περιοδικό που εδρεύει στη Νέα Υόρκη. Το πρώτο του φύλλο εκδόθηκε στις 17 Φεβρουαρίου 1933.

Επανεμφανίστηκε σε έντυπη μορφή στις Ηνωμένες Πολιτείες το 2014, μετά από διακοπή της στο τέλος του 2012, οπότε το περιοδικό ήταν προσωρινά διαθέσιμο μόνο μέσω διαδικτύου. Η διεθνής έκδοση και αυτή για το Ηνωμένο Βασίλειο εκδιδόταν μέχρι το 2013 και στη συνέχεια μετατράπηκε σε «ψηφιακό-μόνο», αλλά εντός του 2014 αναμένεται να κυκλοφορήσει και πάλι σε έντυπη μορφή.

Το 2008-2012, το Newsweek αντιμετώπισε οικονομικές δυσκολίες, οι οποίες οδήγησαν στην παύση της δημοσίευσης και στη μετάβαση σε ψηφιακή μορφή στο τέλος του 2012. Η έντυπη έκδοση επέστρεψε τον Μάρτιο του 2014. 

Αργότερα εκείνο το έτος, η Newsweek συγχωνεύθηκε με την ιστοσελίδα ειδήσεων και απόψεων The Daily Beast, σχηματίζοντας την νέα εταιρεία Newsweek Daily Beast Company. Η Newsweek ανήκε από κοινού στην περιουσία του Χάρμαν και του της εταιρείας Internet IAC. Το 2013, η IBT Media ανακοίνωσε ότι απέκτησε το Newsweek από την IAC. Η αγορά περιελάμβανε το εμπορικό σήμα Newsweek και την διαδικτυακή έκδοση του, αλλά όχι το The Daily Beast. 

Η IBT Media μετονομάστηκε σε Newsweek Media Group το 2017, αλλά μετονομάστηκε και πάλι σε IBT Media το 2018 αφού το Newsweek ανεξαρτητοποιήθηκε. Οι πτώσεις στα κέρδη οδήγησαν την πώληση του περιοδικού τον Αύγουστο του 2010, από τον ιδιοκτήτη The Washington Post Company στον Σίντνεϊ Χάρμαν—για την τιμή του ενός δολαρίου και την ανάληψη των ευθυνών του περιοδικού.
Πύργος του Σαν Μαρτίν

Ο Πύργος του Σαν Μαρτίν (), ή «Πύργος του Αγίου Μαρτίνου», είναι κτίριο αρχιτεκτονικής μουδέχαρ που βρίσκεται στην πόλη Τερουέλ, στην περιοχή της Αραγωνίας, στην βορειοανατολική Ισπανία. Το κτίριο ανεγέρθη το 1316 και ανακαινίστηκε τον 16ο αιώνα, όταν προστέθηκε η πέτρινη βάση του. Το 1986 προστέθηκε στα μνημεία παγκόσμιας κληρονομιάς από την UNESCO, ως τμήμα της αρχιτεκτονικής μουδέχαρ της Αραγωνίας.
Γαζέττα

Η Γαζέττα (gazetta) ήταν μεταλλικό νόμισμα μικρής αξίας, χάλκινο, της Γαληνοτάτης Δημοκρατίας της Βενετίας που ήταν διαδεδομένο και στις κτήσεις της. Εκ του νομίσματος αυτού προήλθε και η πρώτη ονομασία των έντυπων ανακοινώσεων και εφημερίδων, ή χρήση της οποίας υφίσταται μέχρι και σήμερα.